stanford-oval/wikipedia huggingface dataset:
มาโยนากะโนะโดอะ
การประพันธ์และการปล่อย

มัตซูบาระอัดเพลง "มาโยนากะโนะโดอะ" ครั้งแรกเมื่อเธออายุ 19 ปี สองปีก่อนที่เธอจะเดบิวต์ เธอย้ายออกจากบ้านเกิดที่โอซากะ ไป โตเกียว ผู้ประพันธ์ดนตรี เท็ตซูจิ ฮายาชิ แต่งทำนองขึ้นโดยใช้รูปแบบ "แนวใหม่" (new music) ที่ได้รับอิทธิพลมาจากดนตรีตะวันตก แนวเพลงใหม่นี้ต่อมาเป็นที่รู้จักในชื่อ ซิตีป็อป ในบทสัมภาษณ์กับ เดอะเจแปนไตมส์ ฮายาชิชื่นชมเสียงร้องของนักร้องหน้าใหม่คนนี้ ระบุว่า: "เราไม่ได้คาดหวังว่าเธอจะร้องเพลงออกมาด้วยน้ำเสียงที่เป็นผู้ใหญ่อย่างมาก (a very mature voice) ไปไกลกว่าอายุของเธอ แต่ก็ยังคงความแจ๊ซ (jazzy)... และอาจถึงขั้นเซ็กซี (sexy)"
เพลงนี้ถือว่าประสบความสำเร็จในเชิงพาณิชย์ด้วยอันดับสูงสุดที่ 28 บนออริคอนซิงเกิลส์ชาร์ต รวมถึงช่วยสร้างความนิยมและชื่อเสียงให้กับทั้งมัตซูบาระและฮายาชิ ถึงแม้ต่อมามัตซูบาระจะมีผลงานเพลงอีกมากมายตลอดชีวิตในวงการดนตรีของเธอ แต่เพลง "มาโยนากะโนะโดอะ" ก็ได้รับการยกย่องให้เป็นผลงานชิ้นที่ดีที่สุดของเธอตลอดกาล
ความนิยมระลอกใหม่

ในปลายปี 2020 "มาโยะนากาโนะโดอะ" ได้รับความนิยมระลอกใหม่จากผู้ฟังนานาชาติ นิตยสาร บิลบอร์ด ระบุว่าคลื่นลูกใหม่นี้มาจากนักร้องชาวอินโดนีเซีย Rainych ผู้ทำดนตรีคัฟเวอร์เพลงญี่ปุ่นเป็นปกติอยู่แล้ว ได้ปล่อยคัฟเวอร์เพลง "มาโยนากะโนะโดอะ" บนช่องยูทูบเมื่อเดือนตุลาคม ทำให้เพลงกลับมาเป็นที่นิยมอีกครั้งในอินโดนีเซีย ก่อนจะแพร่กระจายไปทั่วโลก จากนั้นเพลงปรากฏบนชาร์ตยอดนิยมของบริการสตรีมดนตรี ทั้งสปอติฟาย และ แอปเปิลมิวสิก ในช่วงเวลาเดียวกัน เพลงนี้ยังถูกนำไปใช้ประกอบเทรนด์บนสื่อติ๊กต็อก ซึ่งแสดงวิดีโอผู้คนเปิดเพลงนี้ขึ้นและมีคุณแม่ชาวญี่ปุ่นร้องตามโดยทันทีเมื่อได้ยิน
อันดับ

| ชาร์ต | ตำแหน่ง สูงสุด |
| --- | --- |
ญี่ปุ่น (ออริคอนซิงเกิลส์ชาร์ต): 28
ดูเพิ่ม

พลาสติกเลิฟ เพลงแนวซิตีป็อปอีกเพลงที่ได้รับความนิยมระลอกใหม่ในปี 2017
ภัทรศยา ยงรัตนมงคล

| ภัทรศยา ยงรัตนมงคล |
| --- | --- |
เกิด: 12 มกราคม พ.ศ. 2536 (31 ปี) ภัทรศยา ยงรัตนมงคล  กรุงเทพมหานคร ประเทศไทย
อาชีพ: นักแสดง, นางแบบ, นักร้อง
ปีที่แสดง: พ.ศ. 2553 - ปัจจุบัน
สังกัด: ไวท์มิวสิก (พ.ศ. 2560 - ปัจจุบัน)
ภัทรศยา ยงรัตนมงคล ชื่อเล่น มิ้นท์ เป็นนักแสดงและนางแบบหญิงชาวไทย เกิดเมื่อวันที่ 12 มกราคม พ.ศ. 2536 จบการศึกษาระดับมัธยมศึกษาจาก Harrow International School และจบปริญญาตรีสาขา Fashion Marketing จาก Raffles International College และ (วิทยาลัยนานาชาติราฟเฟิลส์) ปริญญาโทจาก London College of Fashion สาขา (Psychology for Fashion Professional)
ผลงาน > ละครโทรทัศน์

| ปี | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2558 | เคหาสน์ดาว | ช่องวัน | โม |  |
| 2559 | กุหลาบตัดเพชร | ช่อง 3 | พิมพ์ชล (พิมพ์) |  |
ผลงาน > ผลงานละครชุด

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2560 | Club Friday To Be Continued ตอน รักลองใจ | ช่องGMM 25 | พัชชยา พันชยาพา (เตย) | คู่กับ กิตติพงศ์ ตันติชินานนท์ |
ผลงาน > มิวสิกวิดีโอ

| ปี | เพลง | นักร้อง | หมายเหตุ |
| --- | --- | --- | --- |
| 2554 | ง่ายง่าย | Potato | คู่กับ พัฒน์ชัย ภักดีสู่สุข |
| 2554 | คืนนี้ (Tonight) | Jetset’er | คู่กับ พิพิธพล พุกกะณะสุต |
| 2554 | มีอีกไหม | 3.2.1 |  |
| 2554 | อยากให้รู้ (คิดถึงเธอขนาดไหน) | อรรถพล ประกอบของ | คู่กับ ทวีฤทธิ์ จุลละทรัพย์ |
| 2554 | รักแท้หรือคนแก้เหงา | นาวิน เยาวพลกุล | คู่กับ นาวิน เยาวพลกุล |
| 2554 | ไม่มีอะไรจะคุย | ศุภรุจ เตชะตานนท์ | คู่กับ ศุภรุจ เตชะตานนท์ |
| 2554 | เรื่องของเรา | ธนิดา ธรรมวิมล |  |
| 2554 | ทารุณ | KARAMAIL | คู่กับ ธนา ฉัตรบริรักษ์ |
| 2554 | ระหว่างขับรถ | The Yers | คู่กับ ยศทร บุญญธนาภิวัฒน์ |
| 2555 | สิ่งที่เธอขาด | The Begins | คู่กับ ภพธร สุนทรญาณกิจ |
| 2555 | ความรักดี ๆ อยู่ที่ไหน | พีระ เทศวิศาล | คู่กับ ศรัณย์ ศิริลักษณ์ |
| 2555 | เคียง | Ten To Twelve | คู่กับ วสุพล เกรียงประภากิ |
| 2555 | เสี่ยงเหลือเกิน | นรารักษ์ ใจบำรุง | คู่กับ จิรัฏฐ์ เวทย์รัตนา |
| 2555 | รสชาติความรัก | วันธงชัย อินทรวัตร |  |
| 2555 | เธอไม่ยอมปล่อยหรือฉันไม่ยอมไป | ศรัณย์รัชต์ วิสุทธิธาดา |  |
| 2556 | ไม่อยากจะรับรู้ | ETC. | คู่กับ ธนิน มนูญศิลป์ |
| 2556 | โดยไม่มีเธอ | ธนษิต จตุรภุช | คู่กับ ธนา ฉัตรบริรักษ์ |
| 2559 | เรื่องที่ขอ | ลุลา | คู่กับ ชิษณุพงศ์ สกุลนันทิพัฒน์ |
ผลงาน > ผลงานเพลง

| ปี | ชื่อเพลง | สังกัด |
| --- | --- | --- |
| 2560 | พบเธอก่อน | ไวท์มิวสิก |
| 2564 | รอให้จบเพลงนี้ก่อน (10MINS) | ไวท์มิวสิก |
ผลงาน > ผลงานการถ่ายแบบ

Mars
Volume
Hisoparty
Cheeze and others
ผลงาน > โฆษณา

Nivea Sunscreen
iMobile
TRUE
แหล่งข้อมูลอื่น

Mints Pattarasaya : th-th.facebook.com
29 สาวไฮโซ ทายาทคนดัง : prachachat.net
อินสตาแกรมของมิ้นท์ ภัทรศยา
มณฑลหูเป่ย์

| มณฑลหูเป่ย์ 湖北省 |
| --- | --- |
มณฑล
การถอดเสียงชื่อมณฑล
 • ภาษาจีน: หูเป่ย์เฉิ่ง (湖北省 Húběi Shěng)
 • อักษรย่อ: HB / เอ้อ (鄂 È)
(ตามเข็มนาฬิกาจากด้านบน) โกรกธารซีหลิง  เขื่อนซานเสียต้าป้า  ทิวเขาอู่ตัง  หุบผาชันเอินชือ  ผาแดง  หอนกกระเรียนเหลือง  
แผนที่แสดงที่ตั้งของมณฑลหูเป่ย์
พิกัด: 31°12′N 112°18′E﻿ / ﻿31.2°N 112.3°E﻿ / 31.2; 112.3
เมืองหลวง (และเมืองใหญ่สุด): อู่ฮั่น
จำนวนเขตการปกครอง: 13 จังหวัด, 102 อำเภอ, 1235 ตำบล
การปกครอง
 • เลขาธิการพรรค: ยิง หย่ง (应勇)
 • ผู้ว่าการ: หวาง เสี่ยวตง (王晓东)
พื้นที่
 • ทั้งหมด: 185,900 ตร.กม. (71,800 ตร.ไมล์)
อันดับพื้นที่: อันดับที่ 13
ความสูงจุดสูงสุด: 3,105 เมตร (10,187 ฟุต)
ประชากร (ค.ศ. 2015)
 • ทั้งหมด: 58,500,000 คน
 • อันดับ: อันดับที่ 9
 • ความหนาแน่น: 310 คน/ตร.กม. (820 คน/ตร.ไมล์)
 • อันดับความหนาแน่น: อันดับที่ 12
ประชากรศาสตร์
 • องค์ประกอบทางชาติพันธุ์: ฮั่น: 95.6% ถู่เจีย: 3.7% ม้ง: 0.4%
 • ภาษาและภาษาถิ่น: ภาษาจีนกลางตะวันตกเฉียงใต้, ภาษาจีนกลางแม่น้ำแยงซีตอนล่าง, ภาษาจีนกั้น, ภาษาเซียง
รหัส ISO 3166: CN-HB
GDP (ค.ศ. 2017): 3.65 ล้านล้านเหรินหมินปี้ 540.94 พันล้านดอลลาร์สหรัฐ  (อันดับที่ 7)
 • ต่อหัว: 61,971 เหรินหมินปี้ 9,179 ดอลลาร์สหรัฐ (อันดับที่ 11)
HDI (ค.ศ. 2018): 0.762 (สูง) (อันดับที่ 12)
เว็บไซต์: hubei.gov.cn   (อักษรจีนตัวย่อ)
หูเป่ย์ (จีน: 湖北; พินอิน: Húběi) เป็นมณฑลหนึ่งในภาคกลางของสาธารณรัฐประชาชนจีน ชื่อของมณฑลหมายถึง "ทิศเหนือของทะเลสาบ" เนื่องมาจากตั้งอยู่ทางทิศเหนือของทะลเสาบต้งถิง มีเมืองหลวงคือ อู่ฮั่น ซึ่งเป็นศูนย์กลางหลักด้านการขนส่ง การเมือง วัฒนธรรม และเศรษฐกิจของภาคกลางของประเทศ
ชื่อย่ออย่างเป็นทางการของหูเป่ย์คือ "เอ้อ" (鄂 È) เป็นชื่อโบราณที่เกี่ยวข้องกับพื้นที่ทางตะวันออกของมณฑล ซึ่งก็คือรัฐเอ้อแห่งราชวงศ์โจวตะวันตกในราวปี 1045–771 ก่อนคริสตกาล แต่ชื่อย่อที่เป็นที่นิยมคือ "ฉู่" (楚 Chǔ) สอดคล้องกับรัฐฉู่อันทรงอำนาจในสมัยราชวงศ์โจวตะวันออกราวปี 770–256 ก่อนคริสตกาล มณฑลหูเป่ย์ติดต่อกับมณฑลเหอหนานทางทิศเหนือ มณฑลอานฮุยทางทิศตะวันออก มณฑลเจียงซีทางทิศตะวันออกเฉียงใต้ มณฑลหูหนานทางทิศใต้ ฉงชิ่งทางทิศตะวันตก และมณฑลฉ่านซีทางทิศตะวันตกเฉียงเหนือ มณฑลหูเป่ย์มีเขื่อนซานเสียต้าป้า หรือเขื่อนสามผา ตั้งอยู่ในนครอี๋ชาง ซึ่งอยู่ทางตะวันตกของมณฑล
ภูมิศาสตร์

ลักษณะภูมิประเทศเป็นแบบภูเขา เนินเขา สันเขาต่ำ ๆ และที่ราบ ตรงกลางเป็นที่ราบต่ำ ทิศตะวันตก ตะวันออก และเหนือล้อมรอบด้วยภูเขา มีภูมิอากาศแบบมรสุมเขตร้อนเป็นลักษณะของเขตร้อนแถบเอเชียกึ่งอบอุ่น แสงแดดและปริมาณน้ำฝนเพียงพอตลอดปี เหมาะแก่การทำเกษตรกรรม
เขตการปกครอง

มณฑลหูเป่ย์แบ่งออกเป็นเขตการปกครองระดับจังหวัดจำนวน 13 แห่ง ซึ่งในจำนวนนี้มี 12 แห่งที่มีฐานะเป็นนครระดับจังหวัด (โดยมีนครระดับจังหวัด 1 แห่งที่มีฐานะเป็นนครระดับกิ่งมณฑลด้วย) และ 1 แห่งมีฐานะเป็นจังหวัดปกครองตนเอง นอกจากนี้ ยังมีนครระดับอำเภอที่บริหารโดยตรงขึ้นกับมณฑล 3 แห่ง (โดยทั้งหมดมีฐานะเป็นนครระดับกิ่งจังหวัดด้วย) และมีเขตป่าไม้ระดับอำเภอที่บริหารโดยตรงขึ้นกับมณฑลอีก 1 แห่ง ประชากรทั้งหมดในมณฑลเมื่อสิ้นปี ค.ศ. 2017 มีจำนวน 59.02 ล้านคน
นครอู่ฮั่น (武汉市 Wǔhàn Shì)
นครหฺวางฉือ (黄石市 Huángshí Shì)
นครฉือยั่น (十堰市 Shíyàn Shì)
นครอี๋ชาง (宜昌市 Yíchāng Shì)
นครเซียงหยาง (襄阳市 Xiāngyáng Shì)
นครเอ้อโจว (鄂州市 Èzhōu Shì)
นครจิงเหมิน (荆门市 Jīngmén Shì)
นครเซี่ยวก่าน (孝感市 Xiàogǎn Shì)
นครจิงโจว (荆州市 Jīngzhōu Shì)
นครหฺวางกัง (黄冈市 Huánggāng Shì)
นครเสียนหนิง (咸宁市 Xiánníng Shì)
นครสุยโจว (随州市 Suízhōu Shì)
จังหวัดปกครองตนเองเอินชือ (恩施自治州 Ēnshī Zhōu)
นครเซียนเถา (仙桃市 Xiāntáo Shì)
นครเฉียนเจียง (潜江市 Qiánjiāng Shì)
นครเทียนเหมิน (天门市 Tiānmén Shì)
เขตป่าไม้เฉินหนงเจี้ย (神农架林区 Shénnóngjià Línqū)
เศรษฐกิจ

อุตสาหกรรมหลัก ได้แก่ อุตสาหกรรมผลิตรถยนต์ ผลิตเครื่องจักร หลอมทอง ปิโตรเคมี สิ่งทอ และวัสดุก่อสร้าง ครองสถิติผลิตรถยนต์ได้เป็นอันดับหนึ่งของประเทศเมื่อปี 2001
แหล่งข้อมูลอื่น

เว็บไซต์อย่างเป็นทางการของมณฑลหูเป่ย์
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
ระบบซี

ระบบซี (Common level) เป็นระบบเงินเดือนของข้าราชการพลเรือน โดยที่พิจารณาจากการทำงานแล้วเลื่อนขั้น ตามความสามารถ มีทั้งหมด 11 ขั้น หรือที่เรียกว่า ซี... ตามตำแหน่ง
ที่มาของระบบ common level

ระบบนี้ดำเนินการมาตั้งแต่ พ.ศ. 2518 ซึ่งทำให้ระบบข้าราชการมีเงินเดือนที่ตายตัว แน่นอน
มาสเตอร์ฟอร์แมต

มาสเตอร์ฟอร์แมต (MasterFormat) คือมาตรฐานที่นิยมใช้มากที่สุดในการเขียนระบุลักษณะเฉพาะสำหรับการออกแบบสิ่งปลูกสร้างในเชิงพาณิชย์โดยส่วนมาก และโครงการในการก่อสร้าง ในพื้นที่แถบอเมริกาเหนือ  ซึ่ง มาสเตอร์ฟอร์แมต ได้แสดงรายการและหมวดหมู่ตัวเลขสำหรับใช้ในการรวบรวมข้อมูลเกี่ยวกับความต้องการในการก่อสร้าง ผลิตภัณฑ์ที่ใช้ และกิจกรรมต่าง ๆ  โดยมีการกำหนดเกณฑ์มาตรฐานซึ่งเป็นข้อมูลต่าง ๆ มาสเตอร์ฟอร์แมต ยังช่วยอำนวยความสะดวกในการติดต่อสื่อสารระหว่างกลุ่มสถาปนิก ผู้กำหนด spec ผู้รับเหมางาน และผู้จัดหาวัสดุ  ซึ่งช่วยให้กลุ่มคนเหล่านี้สามารถเข้าถึงความต้องการของเจ้าของสิ่งปลูกสร้างได้ รวมถึงปฏิบัติงานได้อย่างถูกต้อง และใช้งบประมาณตามที่ตั้งไว้
มาสเตอร์ฟอร์แมต คือบัญชีรายการหลักของตัวเลขและหัวข้อหลัก ๆ สำหรับ ใช้ในการรวบรวมข้อมูลเกี่ยวกับผลการทำงานในการก่อสร้าง ความต้องการ สิ่งปลูกสร้างที่ได้   และกิจกรรมต่าง ๆ ที่จะเข้าสู่การจัดลำดับงานที่เป็นมาตรฐาน โครงการก่อสร้างมีการใช้วิธีการขนส่ง  ชนิดของผลิตภัณฑ์ และวิธีการติดตั้งหลายวิธีแตกต่างกันไป โครงการที่ประสบความสำเร็จอย่างสมบูรณ์จำเป็นต้องมีการสื่อสารที่มีประสิทธิภาพในกลุ่มคนที่เกี่ยวข้อง การเรียกกลับข้อมูลต่างๆ แทบจะไม่สามารถทำได้หากปราศจากระบบการจัดเก็บข้อมูลของผู้ใช้งานแต่ละคนไม่เป็นในรูปแบบเดียวกัน มาสเตอร์ฟอร์แมต Numbers and Titles สามารถช่วยอำนวยความสะดวกในการกรอกข้อมูลที่เป็นระบบมาตรฐาน และมีแผนงานในการเรียกเก็บข้อมูลของทั้งระบบในอุตสาหกรรม   การก่อสร้าง  มาสเตอร์ฟอร์แมต Numbers and Titles จึงเหมาะสำหรับการใช้งานเป็นคู่มือในการดำเนินโครงการ ซึ่งใช้ในการรวบรวมข้อมูลด้านราคา เป็นการอ้างอิงจุดที่สำคัญในการบรรยายลักษณะงาน ใช้เป็นเอกสารในการบันทึกข้อมูลของผลิตภัณฑ์ที่ใช้ และข้อมูลทางวิชาการอื่น ๆ และนอกจากนี้ยังใช้เป็นสิ่งที่ช่วยในการจำแนกภาพร่างของแต่ละโครงการ และใช้สำหรับการนำเสนอข้อมูลในตลาดการก่อสร้างได้อีกด้วย
มาสเตอร์ฟอร์แมต รุ่นปี 1995

รุ่นมาสเตอร์ฟอร์แมตรุ่นปี ค.ศ. 1995 ก่อนการปรับปรุงในรุ่นปี ค.ศ. 2004 มีทั้งหมด 16 ดิวิชัน
Division 01 — General Requirements - ความต้องการทั่วไปที่ไม่เกี่ยวกับสิ่งก่อสร้างโดยตรง เช่น การสร้างออฟฟิศ หรือบ้านพักคนงานชั่วคราว การสร้างรั้วรอบไซต์
Division 02 — Site Construction - สภาพไซต์ก่อสร้าง เช่น งานถม งานขุดดิน รื้อถอนสิ่งก่อสร้างเดิม
Division 03 — Concrete - งานคอนกรีต รวมถึง เสา คาน พื้น ฐานราก และสิ่งก่อสร้างคอนกรีต
Division 04 — Masonry - งานก่อ รวมถึง งานก่ออิฐ อิฐบล็อก อิฐแก้ว
Division 05 — Metals - งานโลหะ
Division 06 — Wood and Plastics - งานไม้และพลาสติก
Division 07 — Thermal and Moisture Protection - งานฉนวนป้องกันความร้อน ความเย็น และความชื้น
Division 08 — Doors and Windows - งานประตูและหน้าต่าง
Division 09 — Finishes - งานฟินิช รวมถึง งานผนังยิปซัมภายใน งานฝ้าเพดาน งานกระเบื้อง วัสดุปูทับ ติดตั้งระบบอะคูสติกกันเสียง และงานทาสี
Division 10 — Specialties - งานเฉพาะทาง เช่น การติดตั้งพาร์ทิชัน ติดตั้งกระดานดำ
Division 11 — Equipment - เครื่องมือ เช่น เครื่องกำจัดขยะ
Division 12 — Furnishings - อุปกรณ์ตกแต่ง เช่น มู่ลี่ ผ้าม่าน เฟอร์นิเจอร์
Division 13 — Special Construction - งานก่อสร้างพิเศษ เช่น ห้องซาวน่า สระว่ายน้ำ
Division 14 — Conveying Systems - ระบบขนส่งภายในอาคาร เช่น ลิฟต์ บันไดเลื่อน คอนเวเยอร์
Division 15 — Mechanical - งานเครื่องกล
Division 16 — Electrical - งานไฟฟ้า
แหล่งข้อมูลอื่น

MasterFormat.com
ระบบดาวคู่

สำหรับความหมายอื่น ดูที่ ดาวคู่
ภาพถ่ายระบบดาวคู่ดาวอัลกอล โดย CHARA
ภาพถ่ายระบบดาวคู่ของดาวโจรจากกล้องฮับเบิล ดาวโจรบีแทบจะมองไม่เห็น (ล่างซ้าย)
ระบบดาวคู่ (binary star system) คือระบบดาวที่มีดาวฤกษ์ 2 ดวงโคจรไปรอบ ๆ จุดศูนย์กลางมวลของระบบ ดาวแต่ละดวงถือว่าเป็น ดาวเพื่อน ของอีกดวงหนึ่ง การวิจัยเมื่อไม่นานมานี้ชี้ว่าดาวฤกษ์ส่วนใหญ่ในดาราจักรทางช้างเผือกมักเป็นระบบดวงเดี่ยวมากกว่าระบบดาวคู่ มีความสำคัญต่อการศึกษาฟิสิกส์ดาราศาสตร์ เพราะการสังเกตการณ์วงโคจรร่วมของทั้งสองทำให้สามารถประเมินมวลของดาวได้ ขณะที่การประเมินมวลของดาวฤกษ์เดี่ยวจำนวนมากต้องทำจากการประมาณค่านอกช่วงที่ได้จากการศึกษาดาวคู่
ระบบดาวคู่หมายถึง ดาวคู่จริง เป็นคนละอย่างกับ ดาวคู่ปลอม (optical double) ที่เมื่อมองจากโลกจะเห็นอยู่ใกล้กันอย่างมาก แต่ไม่ได้มีแรงดึงดูดระหว่างกัน ดาวคู่อาจจะไม่สามารถมองเห็นได้ในแสงปกติ หรืออาจต้องใช้วิธีทางอ้อมในการตรวจสอบ เช่นการใช้สเปกโทรสโกปี ถ้าดาวคู่โคจรรอบกันและกันในแนวระนาบเดียวกับสายตา เราจะเห็นมันเกิดคราสบังกันเอง กรณีนี้จะเรียกว่า ดาวคู่อุปราคา (eclipsing binary)
ระบบที่ประกอบด้วยดาวฤกษ์มากกว่า 2 ดวง ที่เรียกกันว่า ระบบดาวหลายดวง ถือเป็นระบบที่ไม่ปกติเช่นกัน องค์ประกอบภายในของระบบดาวคู่สามารถแลกเปลี่ยนมวลซึ่งกันและกันได้ ทำให้วิวัฒนาการของมันดำเนินไปในทิศทางที่ดาวฤกษ์เดี่ยวไม่อาจทำได้ ตัวอย่างของดาวคู่ได้แก่ ดาวอัลกอล (เป็นดาวคู่คราส) ดาวโจร และ ดาว หงส์ X-1 (ซึ่งดาวสมาชิกดวงหนึ่งอาจจะเป็นหลุมดำ)
ระบบดาวคู่อาจมีดาวเคราะห์นอกระบบโคจรรอบอยู่ เรียกว่าดาวเคราะห์รอบดาวคู่
แหล่งข้อมูลอื่น

รายชื่อดาวคู่ที่มองเห็นได้ค่อนข้างชัดเจน สำหรับนักดาราศาสตร์สมัครเล่น
ภาพ "ดาวคู่" จาก Hubblesite.org
ดาวคู่ จากกล้องรังสีเอกซ์จันทรา
| ด ค กระบบดาวฤกษ์ |
| --- | --- |
มีขอบเขต:  ดาราจักร  ดาราจักรแคระ  กระจุกดาวทรงกลม  กระจุกดาวเปิด  ระบบดาวคู่  ระบบดาวหลายดวง 
ไม่มีขอบเขต:  ธารดาวฤกษ์  ชุมนุมดาว  กลุ่มเคลื่อนที่  ดาวกระเด็น 
กลุ่มสังเกต:  ดาวคู่  ดาวหลายดวง  กลุ่มดาว  ดาวเรียงเด่น  เมฆดาวฤกษ์ 
  หมวดหมู่:ระบบดาวฤกษ์
ระบบตรวจสอบลายพิมพ์นิ้วมืออัตโนมัติ

ระบบตรวจสอบลายพิมพ์นิ้วมืออัตโนมัติ (Automated Fingerprint Identification System) หรือ AFIS เป็นการนำเอาเทคโนโลยีทางด้านคอมพิวเตอร์มาใช้งานร่วมกับหลักวิชาการทางด้านการตรวจสอบลายพิมพ์นิ้วมือบุคคล เพื่อใช้ในการตรวจสอบประวัติข้อมูลของผู้กระทำความผิด ร่วมกับการตรวจสอบข้อมูลจากระบบฐานข้อมูลทะเบียนประวัติอาชญากรของสำนักงานนิติวิทยาศาสตร์ตำรวจ
ความสำคัญ

ลายพิมพ์นิ้วมือของมนุษย์ ถือเป็นเอกลักษณ์เฉพาะของแต่ละบุคคลที่ไม่สามารถปลอมแปลงหรือสร้างทดแทนขึ้นได้ มนุษย์ทุกคนภายในโลกไม่สามารถมีลายพิมพ์นิ้วมือที่ซ้ำกันได้ แม้จะเป็นพ่อแม่หรือญาติพี่น้อง รวมทั้งฝาแฝดที่เกิดจากไข่ใบเดียวกัน ก็ไม่สามารถมีลายพิมพ์นิ้วมือที่เหมือนกันได้
พระชายาทองอยู่

| พระชายาทองอยู่ |
| --- | --- |
ประสูติ: อาณาจักรอยุธยา ทองอยู่
สิ้นพระชนม์: อาณาจักรรัตนโกสินทร์
บรรจุพระอัฐิ: สุสานวัดระฆังโฆสิตารามวรมหาวิหาร
พระสวามี: สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์
พระบุตร: พระสัมพันธวงศ์เธอ กรมหมื่นนราเทเวศร์ พระสัมพันธวงศ์เธอ พระองค์เจ้ากระจับ พระสัมพันธวงศ์เธอ กรมหมื่นนเรศร์โยธี พระสัมพันธวงศ์เธอ กรมหลวงเสนีบริรักษ์ พระสัมพันธวงศ์เธอ พระองค์เจ้าปฐมวงศ์ พระสัมพันธวงศ์เธอ พระองค์เจ้าจงกล
ราชวงศ์: จักรี (เสกสมรส)
ศาสนา: เถรวาท
พระชายาทองอยู่ หรือ เจ้าครอกทองอยู่ เป็นพระอัครชายาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ทรงมีชื่อเสียงในด้านการทำขนมค้างคาว ซึ่งขึ้นชื่อพอ ๆ กับขนมไส้หมูของพระเจ้าไปยิกาเธอ กรมหลวงนรินทรเทวี จนกระทั่งชาววังเรียกขานกันว่า "ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์"
พระประวัติ

พระชายาทองอยู่ เดิมท่านเป็นชาววังสมัยอยุธยา เป็นข้าหลวงสำนักเจ้าฟ้าจันทวดี เมื่อเสียกรุงครั้งที่ 2 นั้น พม่าเผาเมืองริบทรัพย์และกวาดต้อนชาวกรุงศรีอยุธยากลับพม่า เจ้าฟ้าหญิงจันทวดี เจ้าฟ้าหญิงพินทวดี ทรงถูกกักขังที่ค่ายโพธิ์สามต้น ไม่ได้ถูกกวาดต้อนในคราวแรกร่วมกับเจ้านายหลายพระองค์ เมื่อสมเด็จพระเจ้าตากสินมหาราชตีค่ายโพธิ์สามต้นแตก จึงได้เชิญเจ้าฟ้าหญิงพินทวดีมาประทับยังกรุงธนบุรี ส่วนเจ้าฟ้าหญิงจันทวดีนั้นไม่ปรากฏ
คุณทองอยู่ได้ตามเสด็จในฐานะข้าหลวงของสมเด็จเจ้าฟ้าหญิงพินทวดี หลวงฤทธินายเวร (บรรดาศักดิ์กรมพระราชวังหลังในครั้งนั้น) พบเข้าจึงมีจิตปฏิพัทธ์ ท่านสา (สมเด็จพระเจ้าพี่นางเธอ เจ้าฟ้ากรมพระเทพสุดาวดี) จึงทูลขอคุณทองอยู่จากสมเด็จเจ้าฟ้าหญิงพินทวดี  ซึ่งสมเด็จเจ้าฟ้าฯ ก็มีพระกรุณาประทานให้ เหตุการณ์นี้น่าจะอยู่ในช่วงราว พ.ศ. 2310-2312 นี้เอง เพราะคุณทองอยู่ให้กำเนิดบุตรคนแรก (พระสัมพันธวงศ์เธอ กรมหมื่นนราเทเวศร์) ในเดือนอ้าย พ.ศ. 2313 บ้านเมืองเริ่มเข้าภาวะปกติบ้างแล้ว
พระชายาทองอยู่สิ้นพระชนม์ปีใดไม่ปรากฏ พระราชทานเพลิงพระศพที่วัดระฆังโฆสิตารามวรมหาวิหาร พระอัฐิบรรจุไว้ที่สุสานวัดระฆังโฆสิตาราม
พระโอรสและพระธิดา

พระชายาทองอยู่ ทรงอภิเษกสมรสกับสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ มีพระโอรสและพระธิดารวม 6 พระองค์ ได้รับการยกฐานันดรศักดิ์เป็นพระองค์เจ้า ต่อมาพระบาทสมเด็จพระจอมเกล้าเจ้าอยู่หัว ทรงบัญญัติให้ใช้คำนำหน้าพระนามว่า "พระสัมพันธวงศ์เธอ " คือ
พระสัมพันธวงศ์เธอ กรมหมื่นนราเทเวศร์ (พ.ศ. 2313 - พ.ศ. 2368) ต้นราชสกุลปาลกะวงศ์
พระสัมพันธวงศ์เธอ พระองค์เจ้ากระจับ (ประสูติ พ.ศ. 2315 - พ.ศ. 2374)
พระสัมพันธวงศ์เธอ กรมหมื่นนเรศร์โยธี (พ.ศ. 2318 - 1 เมษายน พ.ศ. 2374)
พระสัมพันธวงศ์เธอ กรมหลวงเสนีบริรักษ์ (พ.ศ. 2320 - 7 มิถุนายน พ.ศ. 2377) ต้นราชสกุลเสนีวงศ์
พระสัมพันธวงศ์เธอ พระองค์เจ้าปฐมวงศ์ (พ.ศ. 2325 - รัชกาลที่ 3) เป็นพระองค์เจ้าพระองค์แรกที่ประสูติหลังการสถาปนากรุงรัตนโกสินทร์ จึงได้พระนามว่า พระองค์เจ้าปฐมวงศ์
พระสัมพันธวงศ์เธอ พระองค์เจ้าจงกล (สิ้นพระชนม์ พ.ศ. 2385)
ชีวิตส่วนพระองค์

พระจริยวัตรของพระองค์ ส.พลายน้อยเล่าไว้ในหนังสือ กระยานิยาย ว่า
"เดิมเป็นนางข้าหลวงของเจ้าฟ้าหญิงจันทวดี พระราชธิดาพระเจ้าบรมโกศ ซึ่งทรงหนีรอดจากการเสียกรุงศรีอยุธยามาอยู่ที่กรุงธนบุรี ท่านทองอยู่ต่อมาได้สมรสกับพระยาสุริยอภัย หลานชายเจ้าพระยาจักรี ในรัชกาลที่ ๑ เมื่อพระยาสุริยอภัยเลื่อนขึ้นเป็นกรมพระราชวังหลัง ผู้คนก็พากันเรียกพระชายาว่า "เจ้าครอกทองอยู่" หรือ "เจ้าครอกวังหลัง" ในเมื่อท่านเคยเป็นกุลสตรีในสมัยอยุธยามาก่อน ตลอดชีวิตท่านก็แต่งองค์อย่างหญิงผู้ดีอยุธยา คือไว้ผมยาวประบ่า นุ่งผ้าจีบ ไม่ตัดผมสั้นและนุ่งโจงกระเบนอย่างสตรีอื่น ๆ ที่ต้องเปลี่ยนการแต่งกายให้ทะมัดทะแมงคล้ายผู้ชายในยามศึกสงครามตั้งแต่ตอนเสียกรุงครั้งที่สอง"
พระชายาทองอยู่ศรัทธาในศาสนา และมีเมตตาต่อบริวารด้วยดี ในจำนวนนั้นคือ คุณจัน ภริยาของสุนทรภู่ ที่แต่เดิมก่อนสมรสเป็นข้าหลวงในพระองค์และเมื่อหย่าร้างก็ได้กลับมาพึ่งพระบารมีพร้อมบุตรชาย คือ นายพัดกับนายตาบ ซึ่งพระชายาทรงมีพระเมตตาถึงกับเกล้าจุกให้ทุกวัน ดังที่สุนทรภู่เขียนรำพันอาลัยสำนึกในพระกรุณาไว้ใน นิราศวัดเจ้าฟ้า รำลึกถึงเมื่อครั้งเจ้าครอกทองอยู่สิ้นพระชนม์
ถึงวัดระฆังบังคมบรมธาตุ แทบพระบาทบุษบงองค์อัปสร
ไม่ทันลับกัปกัลป์พุทธันดร พระด่วนจรสู่สวรรคครรลัย

ละสมบัติขัตติยาทั้งข้าบาท โอ้อนาถนึกน่าน้ำตาไหล

เป็นสูญลับนับปีแต่นี้ไป เหลืออาลัยแล้วที่มีพระคุณ

ถึงจนยากบากมาเป็นข้าบาท ไม่ตัดขาดข้าวเกลือช่วยเกื้อหนุน

ทางศรัทธากล้าหาญในการบุญ	โอ้พระคุณขาดยศทั้งงดงาม

แม้ตกยากพรากพลัดไปขัดข้อง พัดกับน้องหนูตาบจะหาบหาม
นี่จนใจไปป่าช้าพนาราม สุดจะตามเสด็จได้ดังใจจง
และอีกตอนหนึ่งว่า
ทั้งหนูตาบกราบไหว้ร้องไห้ว่า  จะคมลาลับไปในไพรสัณฑ์

เคยเวียนเฝ้าเกล้าจุกให้ทุกวัน  สารพันพึ่งพาไม่อาทร
พระเกียรติยศ

| ธรรมเนียมพระยศของ พระชายาทองอยู่ |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระอิสริยยศ

ไม่ปรากฏ : ทองอยู่
พ.ศ. 2323 : คุณหญิงทองอยู่
พ.ศ. 2325 : หม่อมทองอยู่ ในสมเด็จเจ้าฟ้าฯ กรมหลวงอนุรักษ์เทเวศร์
พ.ศ. 2329 : พระชายาทองอยู่ ในสมเด็จกรมพระราชวังบวรสถานพิมุข
ขนมค้างคาว

ขนมค้างคาว เป็นขนมรสคาว ทำด้วยแป้งมีไส้ข้างใน ตัวไส้คือกุ้งและมะพร้าวปรุงรสด้วยเกลือพริกไทยแล้วผัดเข้าด้วยกัน เมื่อสุกจึงปั้นเป็นรูปสามเหลี่ยมหุ้มด้วยแป้งดูรูปร่างคล้ายๆค้างคาวกางปีก จึงเรียกว่าขนมค้างคาว
พระชายาทองอยู่ ทรงเป็นต้นตำรับขนมค้างคาวที่อร่อยขึ้นคู่กับพระเจ้าไปยิกาเธอ กรมหลวงนรินทรเทวีซึ่งทรงเป็นต้นตำรับของขนมไส้หมู ชื่อจนกระทั่งชาววังเรียกขานกันว่า "ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์" เป็นขนมโด่งดังพอ ๆ กันในสมัยรัชกาลที่ 1
ในวัฒนธรรมสมัยนิยม

มีนักแสดงผู้รับบท พระชายาทองอยู่ ได้แก่
กาญจนา จินดาวัฒน์ จากละครเรื่อง สงครามเก้าทัพ (2531)
ยูเอสโอเพน

ยูเอสโอเพ่น (U.S. Open) อาจหมายถึง:
ยูเอสโอเพน (เทนนิส) - การแข่งขันเทนนิสแกรนด์สแลม ในรอบที่ 4 และรอบที่ 5 จัดขึ้นทุกปี ในช่วงเดือน สิงหาคมและกันยายน ที่ ฟลัชชิงมีโดวส์ ในเขตควีนส์ เมืองนิวยอร์ก
ยูเอสโอเพน (กอล์ฟ) - การแข่งขันกอล์ฟชายทัวร์นาเมนต์ในช่วงเดือนมิถุนายนของทุกปี และเป็น 1 ใน 4 ของการแข่งขันกอล์ฟชายที่สำคัญ
ยูเอสโอเพนคัพ - การแข่งขันฟุตบอลชิงถ้วยของสหรัฐอเมริกา
ฟูกูโรอิ

ฟูกูโรอิ (ญี่ปุ่น: 袋井市; โรมาจิ: Fukuroi-shi) เป็นนครที่ตั้งอยู่ทางตะวันตกของจังหวัดชิซูโอกะ ประเทศญี่ปุ่น มีขนาดพื้นที่ 108.56 ตารางกิโลเมตร และมีจำนวนประชากร ณ วันที่ 1 พฤษภาคม ค.ศ. 2023 ประมาณ 87,953 คน
ภูมิศาสตร์

ฟูกูโรอิตั้งอยู่บริเวณที่ราบชายฝั่งทางทิศตะวันตกเฉียงใต้ของจังหวัดชิซูโอกะ ทิศใต้ติดกับมหาสมุทรแปซิฟิก มีภูมิอากาศแบบภาคพื้นสมุทร
ภูมิศาสตร์ > เทศบาลข้างเคียง

นครคาเกงาวะ
นครอิวาตะ
เมืองโมริ
ประชากร

ตามข้อมูลการสำรวจสำมะโนประชากรของญี่ปุ่น จำนวนประชากรของฟูกูโรอิเพิ่มขึ้นอย่างต่อเนื่องในช่วง 50 ปีที่ผ่านมา
| ปี | ประชากร | ±% |
| --- | --- | --- |
|  1960  | 48,440 | —     |
|  1970  | 48,738 | +0.6% |
|  1980  | 57,926 | +18.9% |
|  1990  | 68,966 | +19.1% |
|  2000  | 78,732 | +14.2% |
|  2010  | 84,831 | +7.7% |
เศรษฐกิจ

เศรษฐกิจของฟูกูโรอิผสมระหว่างการเกษตรและอุตสาหกรรม โดยพืชที่นิยมปลูกในพื้นที่ ได้แก่ ชาเขียว และเมลอน ส่วนอุตสาหกรรมขนาดเล็ก ได้แก่ การแปรรูปอาหาร เครื่องสำอาง เวชภัณฑ์ ชิ้นส่วนเครื่องใช้ไฟฟ้า และชิ้นส่วนยานยนต์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟูกูโรอิ
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
รูเกอร์แบล็คฮ็อค .357 แม็กนั่ม

รูเกอร์แบล็คฮ็อค .375 แม็กนั่ม (Ruger Blackhawk .375 Magnum) เป็นปืนแบบลูกโม่รุ่นซิงเกิล ลำกล้องมีความหนา แข็งแรงทนทาน ใช้กระสุนขนาด .375 แม็กนั่น (.375 Winchester Magnum) ที่ผลิตโดยบริษัทวินเชสเตอร์และสมิทแอนด์เวลสัน (Winchester and Smith & Wesson) ในปี ค.ศ. 1935 วิถีกระสุนเรียบ หัวกระสุนในขนาด 215 เกรน ความเร็วของวิถีกระสุน 1,450 ฟิต/วินาที เกิดแรงปะทะ 583 ฟุต-ปอนด์
ฟูจิ (เมือง)

| ฟูจิ 富士市 |
| --- | --- |
นครพิเศษ
สถานที่ต่าง ๆ ในนครฟูจิ
   ธง ตรา

ที่ตั้งของนครฟูจิในจังหวัดชิซูโอกะ (เน้นสีชมพู)
ฟูจิที่ตั้งในประเทศญี่ปุ่น
พิกัด: 35°9′40.8″N 138°40′34.6″E﻿ / ﻿35.161333°N 138.676278°E﻿ / 35.161333; 138.676278
ประเทศ:  ญี่ปุ่น
ภูมิภาค: ชูบุ (โทไก)
จังหวัด: ชิซูโอกะ
การปกครอง
 • นายกเทศมนตรี: โยชิมาซะ โคนางากิ (小長井 義正)
พื้นที่
 • ทั้งหมด: 244.95 ตร.กม. (94.58 ตร.ไมล์)
ประชากร (1 ธันวาคม 2019)
 • ทั้งหมด: 245,015 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
สัญลักษณ์
 • ต้นไม้: การบูร
 • ดอกไม้: กุหลาบ
เขตเวลา: UTC+9 (เวลามาตรฐานญี่ปุ่น)
โทรศัพท์: 0545-51-0123
ที่อยู่: 1-100 Nagatachō, Fuji-shi, Shizuoka-ken 417-8601
เว็บไซต์: เว็บไซต์ทางการ
ศาลาว่าการนครฟูจิ
ฟูจิ (ญี่ปุ่น: 富士市; โรมาจิ: Fuji-shi) เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น ณ วันที่ 1 ธันวาคม 2019 นครฟูจิมีประชากรประมาณ 245,015 คน 106,087 ครัวเรือน มีความหนาแน่นของประชากร 1,000 คนต่อตารางกิโลเมตร และมีพื้นที่ทั้งหมด 244.95 ตารางกิโลเมตร (94.58 ตารางไมล์) นครฟูจิเป็นเมืองที่ใหญ่ที่สุดเป็นอันดับสามของจังหวัดชิซูโอกะในแง่ของจำนวนประชากร รองจากฮามามัตสึ และชิซูโอกะ
ภูมิศาสตร์

นครฟูจิตั้งอยู่ริมฝั่งแม่น้ำฟูจิ ส่วนใหญ่ของเมืองมีทัศนียภาพที่สวยงามของภูเขาไฟฟูจิ ซึ่งบางส่วนของยอดเขาของภูเขาไฟฟูจิอยู่ภายในอาณาเขตของนครฟูจิ ทางทิศใต้มีอาณาเขตติดกับอ่าวซูรูงะ มหาสมุทรแปซิฟิก
นครฟูจิและอ่าวซูรูงะมองจากเทือกเขาอาชิตากะ
ภูมิศาสตร์ > เทศบาลข้างเคียง

จังหวัดชิซูโอกะ
เขตชิมิซุ ชิซูโอกะ
ฟูจิโนมิยะ
นูมาซุ
ซูโซโนะ
โกเต็มบะ
นางาอิซูมิ
สถิติประชากร

จากข้อมูลสำมะโนประชากรของญี่ปุ่น ประชากรของฟูจิเติบโตอย่างรวดเร็วในช่วง 50 ปีที่ผ่านมา
| ปี | ประชากร | ±% |
| --- | --- | --- |
|  1960  | 155,780 | —     |
|  1970  | 195,598 | +25.6% |
|  1980  | 222,480 | +13.7% |
|  1990  | 239,963 | +7.9% |
|  2000  | 251,559 | +4.8% |
|  2010  | 254,049 | +1.0% |